作者：刘几
词牌/韵律：花发状元红慢

paragraphs: 三春向暮，万卉成阴、有嘉艳方坼。
娇姿嫩质。
冠群品，共赏倾城倾国。
上苑晴昼暄，千素万红尤奇特。
绮筵开，会咏歌才子，压倒元白。
别有芳幽苞小，步障华丝，绮轩油壁。
与紫鸳鸯、素蛱蝶。
自清旦、往往连夕。
巧莺喧翠管，娇燕语雕梁留客。
武陵人，念梦役意浓，堪遣情溺。